Diari Oficial de la Generalitat Valenciana


Sumari del DOGV 3631, del 23-11-1999 (1999/9636)

RESOLUCIÓ de 15 d'octubre de 1999, del conseller de Cultura, Educació i Ciència, per la qual se reconeix el Museu Parroquial de La Asunción de Nuestra Señora de Navarrés com a Col·lecció Museogràfica Permanent.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3631

Data del DOGV
:   23-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9636


Data del document
:   15-10-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Navarrés
    * museu
    * legislació

RESOLUCIÓ de 15 d'octubre de 1999, del conseller de Cultura, Educació i Ciència, per la qual se reconeix el Museu Parroquial de La Asunción de Nuestra Señora de Navarrés com a Col·lecció Museogràfica Permanent. [1999/M9636]
  
Vista la documentació presentada per la parròquia de Navarrés sol·licitant el reconeixement del Museu Parroquial de La Asunción de Nuestra Señora de Navarrés com a Col·lecció Museogràfica Permanent. Tenint en compte que l'esmentada Col·lecció Museogràfica Permanent reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i l'Ordre de 6 de febrer de 1991, de la Conselleria de Cultura, Educació i Ciència, per la qual se regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic i a proposta de la Direcció General de Promoció Cultural i Patrimoni Artístic, de data 13 d'octubre de 1999, he resolt:
  
Primer
  
Reconéixer el Museu Parroquial de La Asunción de Nuestra Señora de Navarrés com a Col·lecció Museogràfica Permanent als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i l'Ordre de 6 de febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article 13 de l'esmentada ordre, la Conselleria de Cultura, Educació i Ciència podrà anul·lar el present reconeixement de la Col·lecció Museogràfica Permanent quan no s'acomplisca algun dels requisits que es demanen en l'ordre.
  
Quart
  
Contra el present acte, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats tots dos des l'endemà del dia de la publicació. Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 15 d'octubre de 1999.- El conseller de Cultura, Educació i Ciència: Manuel Tarancón i Fandos.